CELEX: 62020CN0434
Language: et
Date: 2020-09-16 00:00:00
Title: Kohtuasi C-434/20: Eelotsusetaotlus, mille on esitanud Landgericht Frankfurt am Main (Saksamaa) 16. septembril 2020 – flightright GmbH versus SunExpressGünes Ekspres Havacilik A.S.

14.12.2020   
            
            
               ET
            
            
               Euroopa Liidu Teataja
            
            
               C 433/20
            
         
      Eelotsusetaotlus, mille on esitanud Landgericht Frankfurt am Main (Saksamaa) 16. septembril 2020 – flightright GmbH versus SunExpressGünes Ekspres Havacilik A.S.
      (Kohtuasi C-434/20)
      (2020/C 433/23)
      Kohtumenetluse keel: saksa
      
         Eelotsusetaotluse esitanud kohus
      
      Landgericht Frankfurt am Main
      
         Põhikohtuasja pooled
      
      
         Apellatsioonkaebuse esitaja: flightright GmbH
      
         Vastustaja apellatsioonimenetluses: SunExpressGünes Ekspres Havacilik A.S.
      
         Eelotsuse küsimused
      
      
                  1.
               
               
                  Kas määruse (EÜ) nr 261/2004 (1) artikleid 4 ja 7 tuleb tõlgendada nii, et ümberbroneerimine muule, varasemale lennule, millega jõuab reisija oma lõppsihtkohta algselt broneeritud lennu plaanipärasest saabumisajast 10 tundi ja ühe minuti varem, tähendab lennureisist mahajätmist, mille alusel tekib reisijal õigus hüvitisele?
               
            
                  2.
               
               
                  Juhul kui esimesele küsimusele vastatakse jaatavalt: Kas selleks, et määrus nr 261/2003 muutuks kohaldatavaks ja lennureisist mahajätmise alusel tekiks reisijal õigus hüvitisele, peab reisija ilmuma registreerimisele või lennule talle ette teatatud ajaks või mitte hiljem kui 45 minutit enne algselt broneeritud lennu teatavaks tehtud väljumisaega – nagu on põhimõtteliselt nõutud määruse nr 261/2004 artikli 3 lõikes 2 ja artikli 2 punktis j –, olgugi et tulenevalt varasemale asenduslennule minekust, millele oli reisija ümber broneeritud, ei olnud seda tegelikult enam võimalik teha?
               
            
         (1)  Euroopa Parlamendi ja nõukogu 11. veebruari 2004. aasta määrus (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91 (ELT 2004, L 46, lk 1; ELT eriväljaanne 07/08, lk 10).